Държавен вестник, бр. 45, 2012 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  45
Чл. 69. (1) При нарушаване на икономиче­
ския баланс всяка от страните по договор за ПЧП 
може да поиска изменение или допълнение на 
договора за възстановяване на икономическия 
баланс. Искането се отправя към другата страна 
с мотивирано предложение въз основа на нов 
комплексен анализ на обстоятелствата, довели 
до нарушаване на икономическия баланс.
(2) С мотивираното предложение се обосно­
вава изменение или допълнение на договора 
относно:
1. техническите параметри и/или вида и 
обема на извършваните от частния партньор 
дейности от обществен интерес;
2. срока на договора;
3. условията и реда за финансиране от частния 
партньор и/или за предоставяне на финансова 
подкрепа от публичния партньор;
4. други условия, определени с обявлението.
(3) В случаите по ал. 2, т. 2 срокът може 
да се намали или удължи с не повече от една 
трета от първоначално договорения срок.
Чл. 70. (1) Отправяне или приемане на 
предложение за изменение или допълнение на 
договора от публичния партньор се извършва 
след мотивирано решение на съответния орган 
по чл. 32, ал. 2 и 3. 
(2) Измененията и допълненията на дого­
вора за ПЧП се извършват с допълнително 
споразумение.
Чл. 71. (1) Ако страните не постигнат съ­
гласие относно изменението или допълнението 
на договора, страната, поискала изменението, 
може да предяви иск за изменение или пре­
кратяване на договора за ПЧП.
(2) При прекратяване на договора от съда 
публичният партньор може:
1. да възложи извършването на една или 
повече от дейностите по договора на контро­
лирано от него публично предприятие, или
2. да предприеме действия за избор на нов 
частен партньор.
Г л а в а  с е д м а
ОБЖАЛВАНЕ И РЕШАВАНЕ НА СПОРОВЕ
Чл. 72. Решенията на органите по този 
закон, приети в процедура за определяне на 
частен партньор, се обжалват при условията и 
по реда на глава единадесета „Обжалване“ от 
Закона за обществените поръчки.
Чл. 73. (1) Споровете относно сключването, 
изпълнението, изменението и прекратяването на 
договори за ПЧП се решават от компетентния 
граждански съд.
(2) В съдебни спорове, произтичащи от 
договори за ПЧП, експертизите относно фи­
нансово-икономически въпроси се възлагат на 
регистриран одитор при спазване на ограниче­
нията на чл. 262л, ал. 3 от Търговския закон.
Г л а в а  о с м а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 74. (1) Министър, кмет на община или 
ръководител на публичноправна организация, 
който сключи договор за извършване на дейност 
от обществен интерес в нарушение на този закон, 
се наказва с глоба от 15 000 лв. до 20 000 лв., 
ако деянието не съставлява престъпление.
(2) Глобата по ал. 1 се налага и на лице­
то, подписало договора от страна на частния 
партньор.
(3) Лицата по ал. 1 се наказват с глоба от 
10 000 лв. до 15 000 лв., ако сключат допъл­
нително споразумение към договор за ПЧП в 
нарушение на чл. 56, ал. 2 и 3.
Чл. 75. Длъжностно лице, което в срока по 
чл. 24, ал. 3 не въведе в регистъра на ПЧП 
документ, договор или друга информация, оп­
ределена с правилника за прилагане на закона, 
се наказва с глоба от 1000 до 2000 лв.
Чл. 76. Лице, което представлява публичен 
съдружник в публично-частно дружество – из­
пълнител на договор за ПЧП, което не упражни 
или осуети упражняването на блокиращата 
квота по чл. 52, ал. 2, се наказва с глоба от 
15 000 лв. до 20 000 лв., ако деянието не със­
тавлява престъпление.
Чл. 77. При нарушаване на забраните по 
чл. 54, ал. 1 на публично-частното, съответно 
проектното дружество, се налага имуществена 
санкция от 50 000 лв. до 100 000 лв., а на длъж­
ностно лице, допуснало нарушението – глоба 
от 25 000 лв. до 50 000 лв.
Чл. 78. При нарушаване на процедурата 
за сключване на договор за ПЧП се прилагат 
административнонаказателните разпоредби на 
Закона за обществените поръчки.
Чл. 79. (1) Актовете за установяване на на­
рушения по този закон, констатирани от органи 
на Сметната палата, се съставят от длъжностни 
лица, оправомощени от председателя на Смет­
ната палата, в срок 6 месеца от откриване на 
нарушителя, но не по-късно от три години от 
извършването им.
(2) Наказателните постановления се изда­
ват от председателя на Сметната палата или 
от оправомощени от него длъжностни лица.
Чл. 80. (1) Актовете за установяване на 
нарушения по този закон, констатирани от 
органи на Агенцията за държавна финансова 
инспекция, се съставят от длъжностни лица на 
Агенцията за държавна финансова инспекция в 
срок 6 месеца от откриване на нарушителя, но 
не по-късно от три години от извършването им.
(2) Наказателните постановления се издават 
от министъра на финансите или от оправомо­
щени от него длъжностни лица.